DTAC กำไรไตรมาส 1 ลดลง 45% เหตุต้นทุนพุ่ง
DTAC กำไรไตรมาส 1 ลดลง 45% เหลือ 822.14 ลบ. จากปีก่อนกำไร 1.50 พันลบ. เหตุต้นทุนเพิ่ม
DTAC กำไรไตรมาส 1 ลดลง 45% เหลือ 822.14 ลบ. จากปีก่อนกำไร 1.50 พันลบ. เหตุต้นทุนเพิ่ม
30 เม.ย. 2564

บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC รายงานผลการดำเนินงานงวดไตรมาส 1/64 สิ้นสุดวันที่ 31 มี.ค.2564 ดังนี้

โดยผลการดำเนินงานไตรมาสดังกล่าวมีกำไรลดลง เนื่องจากต้นทุนการดำเนินงานไม่รวมค่าเชื่อมต่อโครงข่าย ในไตรมาสนี้เท่ากับ 12,063 ล้านบาท เพิ่มขึ้นร้อยละ 2.9 จากไตรมาสก่อน และร้อยละ 6.8 จากไตรมาสเดียวกันของปีก่อน มีสาเหตุหลักมาจากค่าเสื่อมราคาและค่าตัดจำหน่ายของต้นทุนการให้บริการที่สูงขึ้น และต้นทุนที่เกี่ยวข้องกับการโรมมิ่งบนเครอืข่าย 2300MHz ของ TOT
รวมทั้งต้นทุนการให้บริการอื่น ในไตรมาสนี้เท่ากับ 4,993 ล้านบาท เพิ่มขึ้นร้อยละ 6.4 จากไตรมาสก่อน และร้อยละ 23.9 จากไตรมาสเดียวกันของปีก่อน เป็นผลมาจากต้นทุนค่าโรมมิ่งบนเครือข่าย 2300 MHz ของ TOT ทั้งนี้ต้นทุนสุทธิค่าโรมมิ่งบนเครือข่าย 2300 MHz ของ TOT หลังหักรายได้จากค่าเช่าเครือข่ายที่ได้รับจาก TOT อยู่ที่ประมาณ 1,270 ล้านบาทในไตรมาส 1/64 ซึ่งเพิ่มขึ้นเล็กน้อยที่ร้อยละ 0.8 จากไตรมาสก่อน ค่าเสื่อมราคาและค่าตัดจำหน่ายของต้นทุนการให้บริการ ในไตรมาสนี้เท่ากับ 5,119 ล้านบาท เพิ่มขึ้นร้อยละ 9.1 จากไตรมาสก่อน และร้อยละ 5.7 จากไตรมาสเดียวกันของปีก่อน เป็นผลหลักมาจากการตัดค่าตัดจำหน่ายใบอนุญาตใช้คลื่น 700 MHz การตัดค่าเสื่อมราคาของสินทรัพย์ต่าง ๆ ตามมาตรฐานบัญชี IFRS16 และการขยายเครือข่ายอย่างต่อเนื่อง